**Művészetterápiás önismereti csoport – csütörtök esténként**

**2018. szeptember 20. Budapest**

A mai rohanó világban egyre többen szakadunk el a természettől, és belső önvalónktól is. Gépiesen végezzük feladatainkat, próbáljuk a mindennapokat túlélni. De vajon ezért születtünk ebbe a világba, ebbe a korba? Egyáltalán **ismerjük vágyainkat, mozgatórugóinkat**, tudjuk, mit, miért teszünk, látjuk kapcsolatainkban, hogy kivel, miért találkoztunk össze? **Mire tart a másik tükröt**, és én hol tükröződöm benne?

Az *Antalfai Márta által kidolgozott Katarzis Komplex Művészetterápia* az alkotó folyamatot hívja segítségül önmagunk jobb megismeréséhez. Átadjuk magunkat az alkotó tevékenység kiteljesedő örömének, mely képes **feloldani a mindennapok feszültségét**, nyomását. Az elkészült alkotások segítségével **beleláthatunk belső világunk rejtelmeibe.** A foglalkozások során a résztvevők – a módszer speciális felépítettsége és tematikája által – **elsajátítják a belső élmények és képek művészetterápiás eszközökkel való feldolgozásának módját**. Alkalmazott eszközök: akvarell, akril, tus, szén, pasztell, agyag, kollázs, montázs. A csoport tagjai többféle képzőművészeti technikával ismerkednek meg, és több művészeti ág (vers-zene) bevonásával készítik alkotásaikat.

**A részvétel rajztudást, rajzi előképzettséget nem igényel!**

**Részletes információk:**

**Időpontok**: a csoport 2018. szeptember 20.-án csütörtökön indul, és június közepéig minden csütörtök délután 17.00-19.30 óra között fogunk találkozni. Az első három alkalom nyitott, ezután a csoport zárttá válik, elköteleződés szükséges.

**Helyszín**: Lelki Egészségvédő Alapítvány, 1052 Bp. Párizsi u 6/B IV e 2.

**Csoportlétszám**: 6-9 fő

**Ár**: 4.000 Ft /alkalom, fizetés havonta előre

**A csoportot** **vezeti**: Molnár Katalin pszichológus

**Jelentkezni lehet** e-mail-ben a lea.pszichologia@gmail.com e-mail címen a honlapunkról (<http://lelkiegeszsegert.hu/muveszetterapia.html>) letölthető jelentkezési lapon (jelentkezési lap önismereti csoporthoz).

**Adminisztratív** **információ**: Herczeg Andrea +36/1/2217068 (H-CS 11-15), vagy a fenti e-mailcímen. **Szakmai** **információ**: Molnár Katalin, 06-30-695-7499